钦定古今图书集成/明伦汇编/闺媛典/第127卷 > 刘通妻俞氏
## 钦定古今图书集成/明伦汇编/闺媛典/第127卷 > 刘通妻俞氏

按《延平府志》：“俞氏，赠工部尚书刘通妻，尚书璋母也。
幼闲内则，及归刘，以孝谨闻。年二十九，通卒，璋在襁
褓，邻妪讽之曰：‘此呱呱者，何足恃，而自苦乃尔’。俞怒
曰：‘为人母而弃子，将使呱呱者亦曰母不足恃云尔’。”
言讫泣下，遂剪发誓死。璋稍长，遣入学。郡守雷诚欲
上其行，力辞不愿，人益贤之。俞既卒后，璋第进士，累
官尚书，赠“淑人。”